અક્ષય પોતાના ઘરથી દૂર લંડનમાં એકલા રહેતા હતાં, આ માટે સ્વાદિષ્ટ ભોજન માટે તેમની નજર હંમેશાં મિત્રોના લંચ બોક્સ પર રહેતી હતી. કારણ કે તેમના કેટલાંક મિત્રો પરિવાર સાથે રહેતા હતાં, જે ઓફિસમાં ડબ્બા લઇને આવતા હતાં. બીજાના ડબ્બામાંથી એક બે કોળીયા ખાવામાં પણ અક્ષયને ઘણી શરમ આવતી હતી. આ માટે તેમણે વિચાર્યું કે તેઓ એક એવું પ્લેટફોર્મ તૈયાર કરશે જ્યાં દરેક મિત્રો હળી મળીને ખાઇ શકે, પરંતુ લંડન જેવા શહેરમાં આવું કરવું થોડું અસંભવ હતું. અહીંના લોકો પોતાના દરેક કામ જાતે જ કરતા રહેતા હોય છે. કોઇ વ્યક્તિનું લંચ બચી જાય તો તે પોતાના ડિનર માટે તેને સાચવીને રાખી લેતા. અક્ષયના મિત્રો તેને કહેતા હતા કે તેને જે પસંદ હોય તે વસ્તુ તેઓ પોતાના ઘરેથી બનાવીને લેતા આવશે, પરંતુ તેના બદલામાં તેઓ પૈસા લેવા તૈયાર ન હતાં. અને એટલે અક્ષયને તે પસંદ ન હતું.